Peio Etxeberria

Peio Etxeberria Vittorini, pilota arloan Peio Etxeberria deituraz ezaguna (Zenotz, Nafarroa Garaia, ), esku huskako pilotari profesionala da. Aurrelaria aritzen da, Aspe enpresarekin. Estreinako partida 2017eko azaroaren 3an jokatu zuen, Larraintzarko pilotalekuan.

Orain arte, Lau eta Erdiko Txapelketa Nagusian izan ditu emaitzarik onenak: 2023an eta 2024an bi urtez jarraian txapeldunorde izan eta gero, 2025eko txapela bereganatu zuen. Gainera, 2024an, Binakako Txapelketa Nagusia irabazi zuen, Jose Javier Zabaleta atzelaria lagun.

 Kirol ibilbidea 
2018an, debutatu zuenetik lau hilabetera, profesionaletako bere lehen final handia jokatu zuen, Bigarren Mailako Binakako Txapelketakoa. Txapeldunorde bukatu zuen, Jon Jaunarena atzelaria lagun, Asier Agirre eta Diego Iturriaga aurkariekin 22-21 galduta.

2021ean, Bigarren Mailako Buruz Buruko Txapelketa irabazi zuen, finalean Julen Egiguren 22-7 mendean hartuta.

2024an, Binakako Txapelketa Nagusia irabazi zuen, Jose Javier Zabaleta atzelaria lagun, finalean Altuna III.a eta Martija 22-20 garaituta.

Lau eta Erdiko Txapelketa Nagusian, 2023an eta 2024an bi urtez jarraian txapeldunorde izan eta gero, 2025eko txapela bereganatu zuen, finalean Javier Zabala 22-11 menderatuta.

 Kirol lorpenak 

 Binakako Txapelketa Nagusiko finalak 
+UrteaTxapeldunakTxapeldunordeakTanteoaPilotalekua2024Peio Etxeberria-ZabaletaAltuna III.a - Martija22-20Nafarroa Arena

 Lau eta Erdiko Txapelketa Nagusiko finalak 
 Urtea  Txapelduna  Txapeldunordea  Tanteoa  Pilotalekua 2023 Altuna III Peio Etxeberria 22-09 Bizkaia frontoia 2024Unai Laso Peio Etxeberria 22-19 Bizkaia frontoia 2025Peio Etxeberria Javier Zabala 22-11 Bizkaia frontoia 

 Bigarren Mailako Buruz Buruko Txapelketako finala 
 Urtea  Txapelduna  Txapeldunordea  Tanteoa  Pilotalekua 2021 Peio Etxeberria Egiguren V.a 22-7 Labrit

 Bigarren Mailako Binakako Txapelketako finala 
 Urtea  Txapeldunak  Txapeldunordeak  Tanteoa  Pilotalekua 2018 Agirre - Iturriaga Peio Etxeberria - Jaunarena 22-21 Labrit 

 Amateurretan 
 2017:
 Muebles Polque torneoko txapelduna.
 Migel Soroa torneoko txapelduna.
 Master Kaiola torneoko txapelduna.
 Federazioak antolatutako 22 urtez azpikoen buruz buruko txapelketako txapelduna.

 Erreferentziak 

 Kanpo estekak 
 Peio Etxeberriaren fitxa, Aspe enpresaren webgunean.

Kategoria:Aspeko pilotariak
Kategoria:Nafarroa Garaiko pilotariak
Kategoria:Ultzamarrak
Kategoria:Esku Huskako Lau eta Erdiko Pilota Txapelketa Nagusiko txapeldunak
Kategoria:Esku Huskako Binakako Pilota Txapelketa Nagusiko txapeldunak